
Kada moli za umrle, treba li se čovjek okrenuti prema mezarima ili prema kibli?


* 
* 
* 
* 
* 
* 
* 

 
Gdje se okreće kada se moli za mejjita, prema mezaru ili kibli?

U vjerodostojnom predanju koje prenosi Aiša, radijallahu anha, stoji da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, odlazio do medinskog mezarja i, podignutih ruku, u stojećem položaju, dugo molio za muslimane. (Muslim, Ahmed, 6/221/25897, i Abdurrezzak, 3/570/6712.)  

Komentirajući predanje, imam Nevevi kaže: “U hadisu je dokaz da čovjek treba oduljiti učeći dovu podignutih ruku, i da je ***[dova](https://pitajucene.com/search/dova/questions/ "Pretraži pitanja o dovama")*** kod mezara u stojećem položaju bolja od ***[dove](https://pitajucene.com/search/dove/questions/ "Pretraži pitanja o dove")*** u sjedećem položaju.” (Vidjeti: *El-Minhadž,* 7/38.) Ibn Abdulberr tvrdi: “U hadisu je dokaz da je učenje dove za umrle kod mezarja vrednije.” (Vidjeti: *El-Istizkar,* 3/381.)  

Ako želimo moliti za umrle pored mezarja, okrenut ćemo se u pravcu kible, a ne u pravcu mezarja. Ebu Hasan Zaferani veli: “Ko moli za umrle pored mezarja, neka se okrene prema kibli.” (Vidjeti: *El-Medžmu,* 5/278.)  

Šejhul-islam ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")*** prenosi od imama Ahmeda i nekih malikijskih pravnika da su govorili sljedeće: “Ko prođe pored Poslanikovog, ﷺ, mezara nazvat će mu selam i moliti okrenut prema kibli.” (Vidjeti: *Iktidaus-siratil-mustekim,* 2/236.)A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


